21.2.2022
MT
Il-Ġurnal Uffiċjali tal-Unjoni Ewropea
C 83/15
It-test eżistenti jgħid kif ġej: ‘7.
Iż-żejt taż-żebbuġa extra verġni bid-Denominazzjoni ta’ Oriġini Protetta kif deskritt fl-Artikolu 1 irid jiġi kkumerċjalizzat f’kontenituri tal-ħġieġ ikkulurit skur, tal-azzar li ma jissaddadx jew tal-landa b’kapaċità ta’ mhux aktar minn ħames litri.’
Dan għandu jiġi sostitwit minn: ‘7.
Iż-żejt taż-żebbuġa extra verġni bid-Denominazzjoni ta’ Oriġini Protetta kif deskritt fl-Artikolu 1 irid jiġi kkumerċjalizzat f’kontenituri tal-ħġieġ jew tal-landa, jew kwalunkwe reċipjent ieħor xieraq għallpreservazzjoni taż-żejt, b’kapaċità ta’ mhux aktar minn ħames litri.’
L-għan ta’ din l-emenda huwa li tippermetti lill-produtturi jużaw kontenituri minbarra dawk stabbiliti attwalment fl-Ispeċifikazzjoni sabiex ikunu jistgħu jissodisfaw id-domandi differenti tas-suq. — Ir-regoli dwar l-ibbottiljar ġew emendati.
It-test eżistenti jgħid kif ġej: ‘Il-kultivazzjoni, l-estrazzjoni taż-żejt u l-ibbottiljar kollha jsiru fiż-żona ddefinita.
L-ibbottiljar irid isir fi ħdan iż-żona ġeografika ddefinita sabiex jiġu ppreservati l-karatteristiċi speċifiċi u l-kwalità taż-żejt “Monte Etna”, filwaqt li jiġi żgurat li l-korp ta’ kontroll estern iwettaq il-verifiki tiegħu taħt is-superviżjoni tal-produtturi.’
Dan għandu jiġi sostitwit minn: ‘Iż-żejt taż-żebbuġa extra verġni bid-Denominazzjoni ta’ Oriġini Protetta “Monte Etna” jrid jiġi ppakkjat fi ħdan iż-żona ġeografika kif definit fil-punt 4.’
Dan ir-rekwiżit huwa meħtieġ fl-interess li jiġi żgurat li l-materja prima u ż-żejt innifsu jiġu mċaqalqa kemm jista’ jkun ftit.
Anki t-trasport taż-żejt bl-ingrossa fit-tankijiet irriżulta, f’aktar minn okkażjoni waħda, f’bidliet kimiċi minuri li ssarrfu f’bidliet organolettiċi notevolment aktar sinifikanti.
Iż-żejt taż-żebbuġa huwa estremament sensittiv għal interferenza aromatika li tista’ tiġi kkawżata mill-ambjent intern tat-tank li jiġi ttrasportat fih.
Dan jippermetti wkoll lill-korp ta’ kontroll jiggarantixxi li jkunu jistgħu jsiru kontrolli xierqa matul il-proċess talproduzzjoni u tal-ippakkjar, li jgħin ukoll biex jinżammu l-karatteristiċi tipiċi tad-DOP u jiġu ggarantiti t-traċċar u t-traċċabilità.”
Din l-emenda tipprovdi ġustifikazzjoni ulterjuri għar-restrizzjoni tal-ibbottiljar għaż-żona ddefinita.
Korp ta’ kontroll — Żdied artikolu speċifiku dwar dan is-suġġett mal-Ispeċifikazzjoni tal-Prodott peress li kien nieqes.
Peress li nbidel il-korp ta’ kontroll, ġie kkoreġut il-punt 4.7 tas-sinteżi biex jirrifletti dan.
It-test eżistenti jgħid kif ġej: “Isem: Agroqualità SARL Indirizz: Piazza Sallusti, 21, 1-00187 Ruma” Dan għandu jiġi sostitwit minn:
“Artikolu 10
Kontrolli Kif meħtieġ mil-leġiżlazzjoni tal-UE, korp ta’ kontroll jivverifika li l-prodott jikkonforma mal-Ispeċifikazzjoni talProdott.
Il-korp ta’ kontroll magħżul huwa Agroqualità (Viale Cesare Pavese, 305, 00144 Ruma; indirizz elettroniku agroqualita@agroqualita.it; telefown 06 54228675; fax 06 54228692).”